এসব যখন চলছে, ভেতরবাড়ি থেকে বকুল এসে দাঁড়ায় আমাদের সমুখে; দুপুরের বিধ্বস্ত বকুল যেন কেঁদে কেঁদে কিছুটা ধাতস্থ। শিরীন মুস্তাফার দিকে তাকিয়ে বলে, ‘ম্যাডাম, আমারই সব দোষ। এতো মেয়ে থাকতে শিহাব সরকার দলবল নিয়া মোটরসাইকেলে বাড়িতে আইসা আমারে তুইলা নিয়া যায়। বলে, এক্ষুনি বিয়া করুম। কে আটকায় দেখি!… আবার শিহাবের ফ্যামিলি এখন চায়, যত তাড়াতাড়ি সম্ভব আমারে ফাঁসিতে ঝোলাতে! জামিনই পাইতাম না; আপনেরা না থাকলে!’